# Alexandre do Nascimento

### Fra Wikipedia, den frie encyklopedi

Alexandre do Nascimento (født 1. mars 1925 i Malanje i Angola) er en av Den katolske kirkes kardinaler, og var erkebiskop av Luanda.

Alexandre do Nascimento fikk utdannelse ved presteutdannelse ved presteseminarer i Banglas, Malanje og Luanda, og ble så sendt til studier i Roma ved Det pavelige universitet Gregoriana i 1948 der han tok lisensiat i teologi. Han ble presteviet i Roma i 1952.

I 1953 vendte han tilbake til Angola og arbeidet som professor i dogmatikk ved presteseminaret i Luanda, og var også ansvarlig for stedets katolske avis og medansvarlig ved en katolsk radiostasjon. Ved siden av dette var han også sjelesørger for havnearbeidere, og skrev prekener for katedralen i Luanda.

Fra 1961 til 1971 virket han som prest i den portugisiske govedstaden Lisboa, der han også studerte jus.

I 1971 ble han generalsekretær for Caritas Angola såvel som officialis for den kirkelige domstol i Luanda. Han underviste også i moralteologi ved et institutt for sosialarbeid.

I 1975 ble han utnevnt av pave Paul VI til biskop av Malanje, og to år senere ble han erkebiskop av Lubango. Under et menighetsbesøk ble han i oktober 1982 bortført av geriljastyrker, men løslatt etter én måned.

Pave Johannes Paul II kreerte Alexandre do Nascimento til kardinal i februar 1983. Han ble utnevnt til erkebiskop av Luanda den 16. februar 1986. I 2001 fratrådte han dette embedet av aldersgrunner.

Kardinal do Nascimento fylte 80 år og mistet dermed retten til å stemme ved pavevalg bare én måned før pave Johannes Paul II døde den 2. april 2005.

## [rediger] Ekstern lenke

- Fyldige kardinalsbiografier på norsk - katolsk.no

Hentet fra «http://no.wikipedia.org../../../a/l/e/Alexandre_do_Nascimento_9c50.html»

Kategorier: Angolanske katolske biskoper | Angolanske kardinaler | Fødsler i 1925

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Deutsch
- English
- Polski